सब्जी मार्केट की जगह पर लहसुन के ढेर देख हम्मालों ने किया हंगामा
खाचरौद नाका स्थित कृषि उपज मंडी में सब्जी मार्केट के लिए चयनित जगह पर किसानों ने लहसुन के ढेर लगा दिए। हम्मालों ने शुक्रवार सुबह लहसुन नहीं उठाने को लेकर हंगामा किया। इसके बाद मंडी कार्यालय पहुंचे। मंडी प्रशासन के आश्वासन के बाद मामला शांत हुआ।
इन दिनों मंडी में लहसुन की आवक अधिक हो रही है। किसानों को लहसुन बेचने के लिए 4-5 दिन तक इंतजार करना पड़ रहा है। किसान मंडी में जहां जगह मिलती है वहां लहसुन के ढेर लगा देते है। शुक्रवार को भी कुछ किसानों ने मंडी परिसर में सब्जी मार्केट के लिए चयनित जगह पर लहसुन के ढेर लगा दिए। जिस जगह ढेर लगाए थे, वो जगह कच्ची थी। हम्माल संघ के विष्णु खारोल सहित अन्य हम्मालों का कहना था कि यहां से माल ले जाने में दिक्कतें होती है। हम यहां से माल नहीं उठाएंगे। इसको लेकर एक घंटे तक मंडी प्रशासन व हम्मालों के बीच मशक्कत होती रही। कुछ हम्मालों ने कहा नीलाम रोक दो। मंडी इंस्पेक्टर दिनेश शर्मा, सहायक उपनिरीक्षक पुरुषोत्तम भावसार ने हम्मालों को बताया हम किसानों से वहां माल नहीं डालने का कह चुके है। बावजूद इसके यदि किसानों ने माल डाल दिया तो आज माल को उठा लें। शाम को किसान वहां माल न डाल सके, इसे लेकर बेरिकेडिंग करवा देंगे। इसके बाद मामला शांत हुआ और हम्माल उपज उठाने के लिए राजी हुए।
कृषि उपज मंडी में हम्मालों से चर्चा करते मंडी इंस्पेक्टर व सहायक उपनिरीक्षक।
bho_Deva hin_Deva hin_Deva hin_Deva